
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 166
                                                           din 3 septembrie 2020
          privind însușirea și aprobarea indicatorilor tehnico - economici actualizați pentru obiectivul de 
  investiții: „Sala Mihai Eminescu” Sighișoara (restaurare, consolidare, punere în valoare) – faza D.A.L.I., 
     precum și a indicatorilor tehnico - economici actualizați pentru obiectivul de investiții: „Reabilitarea 
                          străzii Nicolae Bălcescu din Municipiul Sighişoara” – faza proiect tehnic 

Consiliul Local al Municipiului Sighișoara, întrunit în ședință extraordinară, 

Luând act de proiectul de hotărâre, înregistrat cu nr. 20.862/31.08.2020 și la Consiliul Local Sighișoara cu nr. 21.070/02.09.2020, de referatul de aprobare, înregistrat cu nr. 20.860/31.08.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile Legii nr. 98/2016 privind achiziţiile publice, cu modificările și completările ulterioare, precum şi prevederile Hotărârii de Guvern nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Având în vedere Hotărârea Consiliului Local Sighișoara nr. 38/14.03.2017 pentru însușirea și aprobarea documentației privind ”Actualizarea Documentației de Avizare a Lucrărilor de Intervenție (DALI) pentru Sala Mihai Eminescu” (restaurare, consolidare, punere în valoare);
Având în vedere Hotărârea Consiliului Local Sighișoara nr. 215/18.12.2014 privind însușirea și aprobarea Proiectului Tehnic şi a indicatorilor tehnico - economici pentru obiectivul de investiţii: „Reabilitarea străzii Nicolae Bălcescu din Municipiul Sighişoara”;


Având în vedere Hotărârea Consiliului Local Sighișoara nr. 185/21.09.2018 privind însușirea și aprobarea indicatorilor tehnico - economici actualizați pentru obiectivul de investiții: „Sala Mihai Eminescu” Sighișoara (restaurare, consolidare, punere în valoare) – faza D.A.L.I., precum și a indicatorilor tehnico - economici actualizați pentru obiectivul de investiții: „Reabilitarea străzii Nicolae Bălcescu din Municipiul Sighişoara” – faza proiect tehnic;

Văzând adresa cu nr. 28.917/18.08.2020 a Agenției pentru Dezvoltare Regională Centru, înregistrată la Municipiul Sighișoara cu nr. 19.705/19.08.2020, prin care ni se comunică rezultatul verificării conformității administrative și eligibilității cererii de finanțare pentru proiectul „Sala Mihai Eminescu Sighișoara (restaurare, consolidare, punere în valoare) – componenta A și Reabilitarea străzii Nicolae Bălcescu din Municipiul Sighişoara – componenta B” și se solicită actualizarea Hotărârii Consiliului Local Sighișoara de aprobare a documentației tehnico - economice aferente, depusă în cadrul Programului Operaţional Regional 2014 - 2020, Axa Prioritară 13 - Sprijinirea regenerării orașelor mici și mijlocii/Prioritatea de investiţii 9b - Oferirea de sprijin pentru revitalizarea fizică, economică și socială a comunităților defavorizate din regiunile urbane și rurale/Obiectivul Specific 13.1 - Îmbunătăţirea calităţii vieţii populaţiei în oraşele mici şi mijlocii din România – proiect compus din doua componente: componenta A - „Sala Mihai Eminescu” Sighișoara (restaurare, consolidare, punere în valoare) și componenta B - „Reabilitarea străzii Nicolae Bălcescu din Municipiul Sighişoara”;
Având în vedere actualizarea indicatorilor tehnico - economici din Documentația de Avizare a Lucrărilor de Intervenție (DALI - iulie 2020) pentru „Sala Mihai Eminescu” (restaurare, consolidare, punere în valoare);

Având în vedere modificarea proiectului tehnic și actualizarea indicatorilor tehnico - economici pentru obiectivul de investiții: „Reabilitarea străzii Nicolae Bălcescu din Municipiul Sighişoara”;
Având în vedere Procesul - Verbal cu nr. 20.831/31.08.2020 al Comisiei Tehnico - Economice, prin care s-a analizat și s-a avizat favorabil documentația privind ”Actualizarea Documentației de Avizare a Lucrărilor de Intervenție (D.A.L.I.) pentru Sala Mihai Eminescu” (restaurare, consolidare, punere în valoare), respectiv indicatorii tehnico - economici;

Văzând Procesul - Verbal cu nr. 20.854/31.08.2020 al Comisiei Tehnico - Economice, prin care s-a analizat şi s-a avizat favorabil modificarea proiectului tehnic și actualizarea indicatorilor tehnico - economici pentru obiectivul de investiţii: „Reabilitarea străzii Nicolae Bălcescu din Municipiul Sighişoara”;


Văzând Raportul de specialitate comun al Direcției Generale Arhitect Șef și al  Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 20.861/31.08.2020, prin care se propune însușirea și aprobarea indicatorilor tehnico - economici actualizați pentru obiectivul de investiții: „Sala Mihai Eminescu” Sighișoara (restaurare, consolidare, punere în valoare) – faza D.A.L.I., precum și a indicatorilor tehnico - economici actualizați pentru obiectivul de investiții: „Reabilitarea străzii Nicolae  Bălcescu din Municipiul Sighişoara” – faza proiect tehnic; 

Având în vedere avizele favorabile ale comisiilor de buget, urbanism și juridică;
În temeiul prevederilor art. 129 alin. (2) lit. ”b”, alin. (4) lit. ”d”, alin. (14), art. 139 alin. (1), alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                        H O T Ă R Ă Ș T E:

Art. 1. Se însușesc și se aprobă indicatorii tehnico - economici actualizați pentru obiectivele de investiţii: „Sala Mihai Eminescu” Sighișoara (restaurare, consolidare, punere în valoare) – componenta A și „Reabilitarea străzii Nicolae Bălcescu din Municipiul Sighişoara” – coponenta B, dupa cum urmeaza:

a) valoarea totală a componentelor A și B, exprimată în lei, cu T.V.A. şi respectiv, fără T.V.A., din care construcţii - montaj (C+M), în conformitate anexele la prezenta hotărâre și care fac parte integrantă din aceasta, astfel :

- valoarea totală cu T.V.A.    :   20.144.127,27 lei;

                                 din care: C+M   :   14.646.155,50 lei;

- valoarea totală fără T.V.A. :   16.924.243,99 lei; 

         din care: C+M   :   12.307.693,70 lei.

b) proiectul propune o investiţie pe două componente:
- Componenta A: „Sala Mihai Eminescu” Sighișoara (restaurare, consolidare, punere în valoare);

 - Componenta B: „Reabilitarea străzii Nicolae Bălcescu din Municipiul Sighişoara”.


În privința componentei A:

Se vor realiza următoarele intervenţii, conform documentaţiilor D.A.L.I.:

- consolidarea structurii de rezistenţă a „Sălii Mihai Eminescu” conform recomandărilor expertizei tehnice de rezistenţă şi în corelare cu soluţiile arhitecturale;

- demolarea corpului cuprinzand scara de pe latura sud-estica a clădirii, edificată în anii 70, care în prezent obturează fațada foyerului;

- dotarea construcției cu lift pentru persoane;

- realizarea unei scări monumentale între hol și foyer, inclusiv balustrada metalică decorativă;

- reabilitare faţade: refacere zone tencuieli, refacere profile decorative de faţade;

- refacere/înlocuire tâmplărie, prin replicare după modelul original, din lemn stratificat cu geam dublu absorbant;

- refacerea finisajelor interioare (pardoseli, pereti , tavane);

- refacerea arhitecturii de interior a sălii de spectacole, inclusiv tratamentele acustice, mobilierul și dotările tehnice specifice scenei;

- repararea șarpantei, a  învelitorii (inclusiv termoizolații) şi a sistemului de colectare ape pluviale;

- refacerea trotuarelor perimetrale;
- refacerea în totalitate a canalizării și coloanelor de scurgere ale apelor uzate, conform proiectului;

-  refacerea instalațiilor de apă menajeră și alimentării cu apă pentru stingerea incendiilor;

-  refacerea totală a instalațiilor electrice;

-  dotarea edificiului cu instalație de paratrăsnet;

-  înlocuirea instalației de încălzire cu sobe de teracotă cu centrală termică;

- dotarea edificiului cu sisteme de semnalizare în caz de incendiu și cu instalație de stingere automată în zona scenei și sălii de spectacol;

- lucrări exterioare în incinta ansamblului: ce vor consta în sistematizarea terenului în jurul construcţiilor, amenajare alei, spaţii verzi şi iluminat arhitectural.

În privința componentei B:

Se vor realiza următoarele intervenţii, conform documentaţiei:

- asfaltarea străzii Nicolae Bălcescu, odată cu amenajarea scurgerii apelor, reabilitare ce va duce la creșterea confortului și siguranței în circulație, atât pentru traficul în zonă cât și pentru pietoni.

După executarea lucrărilor propuse, indicatorii tehnici ai construcției “Sala Mihai Eminescu” vor fi următorii:

	
	

	Funcţiunea propusă:
	Sala de spectacole;

	Suprafaţa construită la sol:
	1077,60 mp. ;

	Regim de înălţime:
	P+2E;

	H max. cornișă:
	19,40 m;

	Suprafața totală a terenului
	2.186 mp.


c) durata de realizare a investiţiei - 52 luni, din care 27 de luni implementarea proiectului şi 24 luni execuţia lucrărilor de restaurare, consolidare, punere în valoare a „Sălii Mihai Eminescu”, respectiv 6 luni execuția lucrărilor de „Reabilitare a străzii Nicolae Bălcescu din Municipiul Sighișoara”.

Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Direcția Generală Arhitect Șef, Serviciul Tehnic, Investiții - Urmărire Contracte, Monitorizare Servicii de Utilități Publice, Biroul Buget, Contabilitate, Salarizare – Direcția Economică și Biroul Achiziții, Accesare Fonduri Europene și Management Proiecte din cadrul Municipiului Sighișoara.

Art. 3. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicare pe pagina de internet la adresa www.sighisoara.org
PREŞEDINTE DE ŞEDINŢĂ,

  

         Sîrbu Ioan - Iulian      

                                               Contrasemnează pentru legalitate

                                      SECRETARUL GENERAL al municipiului,
                                                                 Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Direcția Generală Arhitect Șef;

  2 ex. Serviciul Tehnic, Investiții - Urmărire Contracte, Monitorizare Servicii de Utilități Publice;
  1 ex. Biroul Buget, Contabilitate, Salarizare – Direcția Economică;

  1 ex. Biroul Achiziții, Accesare Fonduri Europene și Management Proiecte.
12 ex.
B.A. 

